# ᱯᱷᱞᱳᱨᱤᱰᱟ

| ᱯᱷᱞᱳᱨᱤᱰᱟ |
| --- |
| State |
| ᱯᱷᱞᱳᱨᱤᱰᱟ ᱯᱚᱱᱚᱛ |
|

|  |  |
| --- | --- |
| Flag | Seal |

 |
| ᱵᱟᱦᱱᱟ ᱧᱩᱛᱩᱢ: Sunshine State |
| ᱡᱚᱥ ᱠᱟᱛᱷᱟ: In God We Trust |
| ᱡᱟᱹᱛᱤᱭᱟᱹᱨᱤ ᱥᱮᱨᱮᱧ: "Florida" (state anthem), "Old Folks at Home" (state song) |
| Map of the United States with ᱯᱷᱞᱳᱨᱤᱰᱟ highlighted |
| Country | United States |
| Before statehood | Florida Territory |
| Admitted to the Union | ᱢᱟᱨᱪ 3, 1845 (1845-᱐᱓-03) (27th) |
| Capital | Tallahassee |
| Largest city | Jacksonville |
| Largest metro | South Florida |
| ᱥᱚᱨᱠᱟᱨ |
|  • Governor | Ron DeSantis (R) |
|  • Lieutenant Governor | Jeanette Nuñez (R) |
| Legislature | Florida Legislature |
|  • Upper house | Senate |
|  • Lower house | House of Representatives |
| Judiciary | Supreme Court of Florida |
| U.S. senators | Marco Rubio (R) Rick Scott (R) |
| U.S. House delegation | 20 Republicans 8 Democrats (list) |
| ᱚᱥᱟᱨ ᱵᱤᱥᱟᱹᱨ |
|  • ᱜᱩᱴ | ᱖᱕,᱗᱕᱘ ᱜᱟᱺᱴ ᱢᱟᱭᱤᱞ (᱑᱗᱐,᱓᱑᱒ ᱠᱤᱢᱤ২) |
|  • ᱚᱛ | ᱕᱓,᱖᱒᱕ ᱜᱟᱺᱴ ᱢᱟᱭᱤᱞ (᱑᱓᱘,᱘᱘᱗ ᱠᱤᱢᱤ২) |
|  • ᱫᱟᱜ | ᱑᱒,᱑᱓᱓ ᱜᱟᱺᱴ ᱢᱟᱭᱤᱞ (᱓᱑,᱔᱒᱔ ᱠᱤᱢᱤ২)  18.5% |
|  • ᱴᱷᱟᱶ | ᱒᱒ ᱟᱱᱟᱜ |
| ᱯᱟᱥᱱᱟᱣ |
|  • ᱡᱤᱞᱤᱧ | ᱔᱔᱗ ᱢᱟᱭᱤᱞ (᱗᱒᱑ ᱠᱤᱞᱚᱢᱤᱴᱚᱨ) |
|  • ᱚᱥᱟᱨ | ᱓᱖᱑ ᱢᱟᱭᱤᱞ (᱕᱘᱒ ᱠᱤᱞᱚᱢᱤᱴᱚᱨ) |
| ᱩᱥᱩᱞ | ᱑᱐᱐ ᱯᱷᱩᱴ (᱓᱐ ᱢᱤᱴᱚᱨ) |
| ᱡᱚᱛᱚ ᱠᱷᱚᱱ ᱩᱥᱩᱞ(Britton Hill) | ᱓᱔᱕ ᱯᱷᱩᱴ (᱑᱐᱕ ᱢᱤᱴᱚᱨ) |
| ᱡᱚᱛᱚ ᱠᱷᱚᱱ ᱯᱷᱮᱰ(Atlantic Ocean) | ᱐ ᱯᱷᱩᱴ (᱐ ᱢᱤᱴᱚᱨ) |
| ᱦᱚᱲ ᱮᱞ (2023) |
|  • ᱜᱩᱴ | ᱪᱷᱟᱸᱪ:IncreaseNeutral ᱒᱒,᱖᱑᱐,᱗᱒᱖ |
|  • ᱴᱷᱟᱶ | ᱓ ᱟᱱᱟᱜ |
|   • ᱴᱷᱟᱶ | ᱘ ᱟᱱᱟᱜ |
|  • Median household income | $᱕᱗᱗᱐᱐ |
|  • Income rank | ᱓᱔th |
| ᱦᱚᱦᱚ ᱧᱩᱛᱩᱢ | Floridian, Floridan |
| Language |
|  • Official language | ᱤᱝᱞᱤᱥ |
|  • Spoken language | * ᱤᱝᱞᱤᱥ ᱥᱩᱢᱩᱝ: ᱖᱗.᱓%
* ᱥᱯᱮᱱᱤᱥ: ᱒᱑.᱒ᱳ%
* Other: 11.5%
 |
| ᱚᱠᱛᱚ ᱴᱚᱴᱷᱟ ᱠᱚ |
| Peninsula and "Big Bend" region | ᱭᱩ.ᱴᱤ.ᱥᱤ−᱐᱕:᱐᱐ (Eastern) |
|  • ᱥᱤᱛᱩᱝ (ᱰᱤ.ᱮᱥ.ᱴᱤ) | ᱭᱩ.ᱴᱤ.ᱥᱤ−᱐᱔:᱐᱐ (EDT) |
| Panhandle west of the Apalachicola River | ᱭᱩ.ᱴᱤ.ᱥᱤ−᱐᱖:᱐᱐ (Central) |
|  • ᱥᱤᱛᱩᱝ (ᱰᱤ.ᱮᱥ.ᱴᱤ) | ᱭᱩ.ᱴᱤ.ᱥᱤ−᱐᱕:0᱐ (CDT) |
| USPS abbreviation | FL |
| ᱟᱭ.ᱮᱥ.ᱳ ᱓᱑᱖᱖ ᱠᱳᱰ | US-FL |
| Traditional abbreviation | Fla. |
| Latitude | 24° 27' N to 31° 00' N |
| Longitude | 80° 02' W to 87° 38' W |
| ᱣᱮᱵᱽᱥᱟᱭᱤᱴ | myflorida.com |

State symbols of ᱯᱷᱞᱳᱨᱤᱰᱟ| ᱨᱮᱱᱟᱜ |
| ᱪᱮᱬᱮ | Northern mockingbird |
| Fish | Florida largemouth bass, Atlantic sailfish |
| Insect | Zebra longwing |
| ᱵᱟᱦᱟ | Orange blossom |
| ᱫᱟᱨᱮ | Sabal palmetto |

**ᱯᱷᱞᱳᱨᱤᱰᱟ** ᱫᱚ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱴᱚᱴᱷᱟ ᱨᱮ ᱢᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱫᱚ ᱢᱮᱠᱥᱤᱠᱳ ᱨᱮᱱᱟᱜ ᱜᱚᱞᱯᱷ ᱠᱷᱚᱱ ᱞᱟᱜᱟᱜᱼᱟ; ᱠᱚᱧᱮ-ᱯᱟᱪᱮ ᱥᱮᱫ ᱨᱮ ᱟᱞᱵᱟᱢᱟ, ᱠᱚᱧᱮ ᱥᱮᱫ ᱨᱮ ᱡᱚᱨᱡᱤᱭᱟ, ᱥᱟᱢᱟᱝ ᱥᱮᱫ ᱨᱮ ᱵᱟᱦᱟᱢᱟᱥ ᱟᱨ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ, ᱟᱨ ᱮᱛᱚᱢ ᱥᱮᱫ ᱨᱮ ᱯᱷᱞᱳᱨᱤᱰᱟ ᱟᱨ ᱠᱭᱩᱵᱟ ᱨᱮᱱᱟᱜ ᱥᱴᱨᱮᱴᱥ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱤᱫᱴᱟᱹᱝ ᱫᱤᱥᱚᱢ ᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱥᱤᱢᱟᱹ ᱫᱚ ᱢᱮᱠᱥᱤᱠᱳ ᱨᱮᱱᱟᱜ ᱜᱚᱞᱯᱷ ᱟᱨ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱵᱟᱱᱟᱨ ᱠᱷᱚᱱ ᱜᱮ ᱡᱚᱲᱟᱣ ᱟᱠᱟᱱᱟ ᱾ ᱒᱑ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱮᱞ ᱥᱟᱶᱛᱮ, ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱯᱚᱱᱚᱛ ᱠᱟᱱᱟ ᱟᱨ ᱒᱐᱒᱐ ᱥᱮᱨᱢᱟ ᱞᱮᱠᱟᱛᱮ ᱦᱚᱲ ᱮᱞ ᱰᱮᱱᱥᱤᱴᱤ ᱨᱮ ᱘ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱖᱕,᱗᱕᱘ ᱜᱟᱺᱴ ᱢᱟᱭᱤᱞ (᱑᱗᱐,᱓᱑᱐ ᱜᱟᱺᱴ ᱠᱤᱞᱚᱢᱤᱴᱚᱨ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ, ᱡᱟᱦᱟᱸ ᱫᱚ ᱕᱐ ᱜᱚᱴᱟᱝ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱒᱒ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱢᱤᱭᱟᱢᱤ ᱢᱟᱦᱟᱱᱚᱜᱚᱨ ᱴᱚᱴᱷᱟ, ᱡᱟᱦᱟᱸ ᱫᱚ ᱢᱤᱭᱟᱢᱤ, ᱯᱷᱳᱨᱴ ᱞᱚᱰᱟᱨᱰᱮᱞ ᱟᱨ ᱣᱮᱥᱴ ᱯᱟᱞᱢ ᱵᱤᱪ ᱥᱚᱦᱚᱨ ᱠᱚ ᱛᱮ ᱜᱷᱮᱨᱟᱣ ᱟᱠᱟᱱᱟ, ᱖.᱑᱓᱘ ᱢᱤᱞᱤᱭᱚᱱ ᱦᱚᱲ ᱥᱟᱶᱛᱮ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱟᱱᱟ, ᱟᱨ ᱙᱔᱙,᱖᱑᱑ ᱦᱚᱲ ᱥᱟᱶᱛᱮ ᱯᱚᱱᱚᱛ ᱨᱮᱱᱟᱜ ᱡᱟᱹᱥᱛᱤ ᱦᱚᱲ ᱮᱞ ᱟᱜ ᱥᱚᱦᱚᱨ ᱡᱮᱠᱥᱚᱱᱵᱤᱞᱤ ᱠᱟᱱᱟ ᱾ ᱯᱷᱞᱳᱨᱤᱰᱟ ᱨᱮᱱᱟᱜ ᱮᱴᱟᱜ ᱢᱩᱬ ᱦᱚᱲ ᱮᱞ ᱛᱟᱞᱢᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱛᱟᱢᱯᱟ ᱫᱚᱨᱭᱟ, ᱚᱨᱞᱟᱱᱰᱳ, ᱠᱮᱯ ᱠᱚᱨᱚᱞ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱞᱦᱟᱥᱤ ᱥᱮᱞᱮᱫ ᱢᱮᱱᱟᱜᱼᱟ ᱾

ᱵᱷᱮᱜᱟᱨ ᱵᱷᱮᱜᱟᱨ ᱟᱢᱮᱨᱤᱠᱟᱱ ᱥᱤᱧᱚᱛᱤᱭᱟᱹ ᱟᱹᱫᱤᱵᱟᱹᱥᱤ ᱠᱚ ᱑᱔,᱐᱐᱐ ᱥᱮᱨᱢᱟ ᱠᱷᱚᱱ ᱯᱷᱞᱳᱨᱤᱰᱟ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾

## ᱱᱟᱜᱟᱢ

ᱯᱮᱞᱤᱭᱳ-ᱤᱱᱰᱤᱭᱟᱱ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱦᱚᱲ ᱠᱚ ᱑᱔,᱐᱐᱐ ᱥᱮᱨᱢᱟ ᱞᱟᱦᱟᱨᱮ ᱯᱷᱞᱳᱨᱰᱤᱭᱟ ᱨᱮ ᱠᱚ ᱦᱮᱡ ᱞᱮᱱᱟ ᱾ ᱑᱖ ᱥᱟᱭ ᱥᱮᱨᱢᱟ ᱫᱷᱟᱹᱨᱤᱡ, ᱡᱟᱦᱟᱸ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱨᱤᱠᱚᱨᱰ ᱢᱮᱱᱟᱜᱼᱟ, ᱯᱷᱞᱳᱨᱤᱰᱟ ᱨᱮ ᱛᱟᱦᱮᱱ ᱠᱟᱱ ᱢᱩᱬᱩᱛ ᱦᱚᱲ ᱠᱚᱣᱟᱜ ᱛᱷᱚᱠ ᱨᱮ ᱯᱷᱞᱳᱨᱤᱰᱟ ᱯᱮᱱᱦᱮᱸᱰᱞ ᱨᱮᱱᱟᱜ ᱟᱯᱟᱞᱟᱪᱤ, ᱠᱚᱧᱮ ᱟᱨ ᱛᱟᱞᱢᱟ ᱯᱷᱞᱳᱨᱤᱰᱟ ᱨᱮᱱᱟᱜ ᱴᱤᱢᱩᱠᱩᱣᱟ, ᱛᱟᱞᱢᱟ ᱟᱴᱞᱟᱱᱴᱤᱠ ᱫᱷᱟᱨᱮ ᱨᱮᱱᱟᱜ ᱟᱭᱤᱥ ᱟᱨ ᱮᱛᱚᱢ-ᱯᱟᱪᱮ ᱯᱷᱞᱳᱨᱤᱰᱟ ᱨᱮᱱᱟᱜ ᱠᱟᱞᱩᱥᱟ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾

## ᱚᱛᱱᱚᱜ

ᱯᱷᱞᱳᱨᱤᱰᱟ ᱨᱮᱱᱟᱜ ᱟᱭᱢᱟ ᱴᱷᱟᱶ ᱫᱚ ᱢᱮᱠᱥᱤᱠᱳ ᱫᱚᱨᱭᱟ, ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱟᱨ ᱯᱷᱞᱳᱨᱤᱰᱟ ᱥᱴᱨᱮᱴᱥ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱵᱟᱨᱭᱟ ᱚᱠᱛᱚ ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ, ᱱᱚᱣᱟ ᱠᱚᱧᱮ-ᱯᱟᱪᱮ ᱨᱮ ᱢᱤᱫ ᱯᱮᱱᱦᱮᱸᱰᱚᱞ ᱨᱮ ᱯᱟᱥᱱᱟᱣ ᱟᱠᱟᱱᱟ, ᱱᱚᱣᱟ ᱫᱚ ᱢᱮᱠᱥᱤᱠᱳ ᱨᱮᱱᱟᱜ ᱠᱚᱧᱮ ᱫᱚᱨᱭᱟ ᱥᱟᱶ ᱯᱟᱥᱱᱟᱣ ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱥᱤᱢᱟᱹ ᱫᱚ ᱠᱚᱧᱮ ᱨᱮ ᱡᱚᱨᱡᱤᱭᱟ ᱟᱨ ᱟᱞᱮᱵᱟᱢᱟ ᱠᱷᱚᱱ ᱟᱨ ᱯᱟᱪᱮ ᱨᱮ ᱯᱮᱱᱦᱮᱸᱰᱚᱞ ᱨᱮᱱᱟᱜ ᱢᱩᱪᱟᱹᱫ ᱨᱮ ᱟᱞᱮᱵᱟᱢᱟ ᱛᱮ ᱞᱟᱜᱟᱣ ᱟᱠᱟᱱᱟ ᱾ ᱱᱚᱶᱟ ᱫᱚ ᱢᱤᱫᱴᱟᱹᱝ ᱫᱤᱥᱚᱢ ᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱥᱤᱢᱟᱹ ᱫᱚ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱟᱨ ᱢᱮᱠᱥᱤᱠᱳ ᱫᱚᱨᱭᱟ ᱵᱟᱱᱟᱨ ᱛᱮ ᱞᱟᱜᱟᱣ ᱟᱠᱟᱱᱟ ᱾ ᱯᱷᱞᱳᱨᱤᱰᱟ ᱫᱚ ᱔᱘ ᱜᱚᱴᱟᱝ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱡᱚᱛᱚ ᱠᱷᱚᱱ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱮᱛᱚᱢ ᱥᱮᱫ ᱦᱤᱡᱩᱜ ᱠᱟᱱ ᱕᱐ ᱜᱚᱴᱟᱝ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱦᱟᱣᱟᱭ ᱫᱚ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱯᱷᱞᱳᱨᱤᱰᱟ ᱫᱚ ᱵᱟᱦᱟᱢᱟᱥ ᱨᱮᱱᱟᱜ ᱯᱟᱪᱮ ᱨᱮ ᱟᱨ ᱠᱭᱩᱵᱟ ᱠᱷᱚᱱ ᱙᱐ ᱢᱤᱞ (᱑᱔᱐ ᱠᱤᱞᱚᱢᱤᱴᱚᱨ) ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱯᱷᱞᱳᱨᱤᱰᱟ ᱫᱚ ᱢᱤᱥᱤᱥᱤᱯᱤ ᱜᱟᱰᱟ ᱥᱟᱢᱟᱝ ᱨᱮ ᱢᱮᱱᱟᱜ ᱢᱟᱨᱟᱝ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ, ᱟᱨ ᱟᱞᱟᱥᱠᱟ ᱟᱨ ᱢᱤᱥᱤᱜᱚᱱ ᱜᱮ ᱫᱟᱜ ᱡᱟᱭᱜᱟ ᱨᱮ ᱢᱟᱨᱟᱝ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚᱨᱭᱟ ᱨᱮᱱᱟᱜ ᱫᱟᱜ ᱥᱤᱢᱟᱹ ᱫᱚ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱨᱮᱱᱟᱜ ᱓ ᱫᱚᱨᱭᱟ ᱢᱤᱞ (᱓.᱕ ᱢᱤᱞ; ᱕.᱖ ᱠᱤᱞᱚᱢᱤᱴᱚᱨ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱟᱨ ᱢᱮᱠᱥᱤᱠᱳ ᱫᱚᱨᱭᱟ ᱨᱮ ᱙ ᱫᱚᱨᱭᱟ ᱢᱤᱞ (᱑᱐ ᱢᱤᱞ; ᱑᱗ ᱠᱤᱞᱚᱢᱤᱴᱚᱨ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱫᱚᱨᱭᱟ ᱟᱴᱮᱫ ᱠᱷᱚᱱ ᱓᱔᱕ ᱯᱷᱩᱴ (᱑᱐᱕ ᱢᱤᱴᱚᱨ) ᱪᱮᱛᱟᱱ ᱨᱮ ᱢᱮᱱᱟᱜ ᱵᱨᱤᱴᱚᱱ ᱦᱤᱞ ᱫᱚ ᱯᱷᱞᱳᱨᱤᱰᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱴᱷᱟᱶ ᱠᱟᱱᱟ ᱟᱨ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱛᱟᱨ ᱴᱷᱟᱶ ᱠᱟᱱᱟ ᱾ ᱚᱨᱞᱟᱱᱰᱳ ᱨᱮᱱᱟᱜ ᱮᱛᱚᱢ ᱥᱮᱫ ᱨᱮ ᱯᱚᱱᱚᱛ ᱨᱮᱱᱟᱜ ᱟᱭᱢᱟ ᱴᱷᱟᱶ ᱠᱚᱨᱮ ᱯᱷᱞᱳᱨᱤᱰᱟ ᱠᱷᱚᱱ ᱠᱚᱢ ᱩᱥᱩᱞ ᱨᱮ ᱢᱮᱱᱟᱜᱼᱟ, ᱟᱨ ᱟᱹᱰᱤ ᱥᱚᱢᱟᱱ ᱢᱮᱱᱟᱜᱼᱟ ᱾ ᱯᱚᱱᱚᱛ ᱨᱮᱱᱟᱜ ᱟᱭᱢᱟ ᱴᱷᱟᱶ ᱫᱚᱨᱭᱟ ᱟᱴᱮᱫ ᱨᱮ ᱥᱮ ᱚᱱᱟ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱢᱮᱱᱠᱷᱟᱱ ᱠᱞᱤᱭᱟᱨᱣᱟᱴᱚᱨ ᱞᱮᱠᱟᱱ ᱡᱟᱭᱜᱟ ᱱᱚᱝᱠᱟᱱ ᱵᱩᱨᱩ ᱠᱚ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱫᱟᱜ ᱠᱷᱚᱱ ᱕᱐ ᱠᱷᱚᱱ ᱑᱐᱐ ᱯᱷᱤᱴ (᱑᱕ ᱠᱷᱚᱱ ᱓᱐ ᱢᱤᱴᱚᱨ) ᱪᱮᱛᱟᱱ ᱨᱮ ᱩᱪᱟᱹᱲᱚᱜᱼᱟ ᱾ ᱛᱟᱞᱢᱟ ᱟᱨ ᱠᱚᱧᱮ ᱯᱷᱞᱳᱨᱤᱰᱟ ᱨᱮᱱᱟᱜ ᱟᱭᱢᱟ ᱴᱷᱟᱶ ᱨᱮ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒᱕ ᱢᱤᱞ (᱔᱐ ᱠᱤᱞᱚᱢᱤᱴᱚᱨ) ᱟᱨᱵᱟᱝ ᱚᱱᱟ ᱠᱷᱚᱱ ᱦᱚᱸ ᱰᱷᱮᱨ ᱥᱟᱺᱜᱤᱧ ᱨᱮ, ᱡᱟᱦᱟᱸ ᱫᱚ ᱑᱐᱐ ᱠᱷᱚᱱ ᱒᱕᱐ ᱯᱷᱩᱴ (᱓᱐ ᱠᱷᱚᱱ ᱗᱖ ᱢᱤᱴᱚᱨ) ᱩᱥᱩᱞ ᱨᱮ ᱵᱩᱨᱩ ᱢᱮᱱᱟᱜᱼᱟ ᱾ ᱯᱮᱱᱤᱥᱩᱞᱟᱨ ᱯᱷᱞᱳᱨᱤᱰᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱴᱷᱟᱶ (ᱥᱩᱣᱟᱱᱤ ᱜᱟᱰᱟ ᱨᱮᱱᱟᱜ ᱥᱟᱢᱟᱝ ᱟᱨ ᱮᱛᱚᱢ ᱨᱮ), ᱥᱩᱜᱟᱨᱞᱚᱯᱷ ᱵᱳᱨᱳ ᱫᱚ ᱞᱮᱠ ᱠᱚᱸᱭᱴᱤ ᱨᱮ ᱢᱮᱱᱟᱜᱼᱟ ᱾ ᱯᱷᱞᱳᱨᱤᱰᱟ ᱫᱚ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱥᱚᱢᱟᱱ ᱯᱚᱱᱚᱛ ᱠᱟᱱᱟ ᱾

ᱯᱷᱞᱳᱨᱤᱫᱟ ᱫᱚ ᱟᱥᱚᱠᱟᱭ ᱛᱮ ᱞᱟᱛᱟᱨ ᱨᱮ ᱢᱮᱱᱟᱜᱼᱟ ᱟᱨ ᱱᱚᱶᱟ ᱴᱚᱯᱚᱜᱨᱟᱯᱷᱤ ᱢᱟᱱ ᱪᱤᱛᱟᱹᱨ ᱞᱮᱠᱟᱛᱮ ᱯᱟᱥᱱᱟᱣ ᱟᱠᱟᱱᱟ ᱾
ᱳᱠᱤᱪᱳᱵᱤ ᱫᱚᱨᱭᱟ, ᱯᱷᱞᱳᱨᱤᱰᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱫᱚᱨᱭᱟ ᱠᱟᱱᱟ, ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱱᱟᱜ ᱕᱐ ᱜᱚᱴᱟᱝ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱱᱚᱶᱟ ᱫᱚ ᱜᱮᱞ ᱟᱱᱟᱜ ᱢᱟᱨᱟᱝ ᱦᱮᱲᱮᱢ ᱫᱟᱜ ᱫᱚᱨᱭᱟ ᱠᱟᱱᱟ ᱟᱨ ᱢᱤᱪᱤᱜᱚᱱ ᱫᱚᱨᱭᱟ ᱛᱟᱭᱚᱢ ᱔᱘ ᱜᱚᱴᱟᱝ ᱯᱚᱱᱚᱛ ᱨᱮ ᱱᱚᱶᱟ ᱫᱚ ᱛᱮᱥᱟᱨ ᱢᱟᱨᱟᱝ ᱦᱮᱲᱮᱢ ᱫᱟᱜ ᱫᱚᱨᱭᱟ ᱠᱟᱱᱟ ᱾ ᱯᱷᱞᱳᱨᱤᱰᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱜᱟᱰᱟ ᱫᱚ ᱥᱮᱱᱴ ᱡᱚᱱᱥ ᱜᱟᱰᱟ ᱠᱟᱱᱟ, ᱡᱟᱦᱟᱸ ᱫᱚ ᱓᱑᱐ ᱢᱤᱞ (᱕᱐᱐ ᱠᱤᱞᱚᱢᱤᱴᱚᱨ) ᱡᱤᱞᱤᱧᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱣᱟᱴᱚᱨ ᱮᱛᱚᱢ ᱯᱷᱞᱳᱨᱤᱰᱟ ᱠᱷᱚᱱ ᱡᱮᱠᱥᱚᱱᱵᱤᱞ ᱨᱮ ᱱᱚᱶᱟ ᱨᱮᱱᱟᱜ ᱢᱩᱦᱟᱴᱟ ᱫᱷᱟᱹᱨᱤᱡ ᱩᱥᱩᱞ ᱨᱮ ᱓᱐ ᱯᱷᱩᱴ (᱙.᱑ ᱢᱤᱴᱚᱨ) ᱠᱷᱚᱱ ᱠᱚᱢ ᱜᱮᱭᱟ ᱾

## ᱦᱚᱲ ᱞᱮᱠᱷᱟ

### ᱦᱚᱲ ᱮᱞ

᱒᱐᱒᱐ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱷᱞᱚᱨᱤᱰᱟ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ
ᱢᱤᱭᱟᱢᱤ ᱨᱮᱱᱟᱜ ᱞᱤᱴᱤᱞ ᱦᱟᱵᱟᱱᱟ ᱨᱮ ᱠᱩᱵᱟᱱ ᱟᱢᱮᱨᱤᱠᱟᱱ ᱠᱚᱲᱟ ᱰᱚᱢᱤᱱᱳᱡᱽ ᱠᱷᱮᱞᱚᱸᱰᱤᱭᱟᱹ ᱒᱐᱑᱐ ᱥᱟᱞᱮ ᱨᱮ, ᱢᱤᱭᱟᱢᱤ ᱨᱮ ᱠᱭᱩᱵᱟᱱ ᱠᱚᱣᱟᱜ ᱦᱚᱲ ᱮᱞ ᱓᱔.᱔% ᱟᱨ ᱯᱷᱞᱳᱨᱤᱰᱟ ᱨᱮ ᱖.᱕% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

| ᱱᱟᱜᱟᱢᱤᱭᱟᱹ ᱦᱚᱲ ᱮᱞ |
| --- |
| ᱦᱚᱲ ᱞᱮᱠᱷᱟ ᱡᱚᱠᱷᱟ | ᱮᱞᱮᱞ |  | %± |
| **᱑᱘᱓᱐** | ᱓᱔,᱗᱓᱐ |  | — |
| **᱑᱘᱔᱐** | ᱕᱔,᱔᱗᱗ |  | ᱕᱖.᱙% |
| **᱑᱘᱕᱐** | ᱘᱗,᱔᱔᱕ |  | ᱖᱐.᱕% |
| **᱑᱘᱖᱐** | ᱑᱔᱐,᱔᱒᱔ |  | ᱖᱐.᱖% |
| **᱑᱘᱗᱐** | ᱑᱘᱗,᱗᱔᱘ |  | ᱓᱓.᱗% |
| **᱑᱘᱘᱐** | ᱒᱖᱙,᱔᱙᱓ |  | ᱔᱓.᱕% |
| **᱑᱘᱙᱐** | ᱓᱙᱑,᱔᱒᱒ |  | ᱔᱕.᱒% |
| **᱑᱙᱐᱐** | ᱕᱒᱘,᱕᱔᱒ |  | ᱓᱕�᱐% |
| **᱑᱙᱑᱐** | ᱗᱕᱒,᱖᱑᱙ |  | ᱔᱒.᱔% |
| **᱑᱙᱒᱐** | ᱙᱖᱘,᱔᱗᱐ |  | ᱒᱘.᱗% |
| **᱑᱙᱓᱐** | ᱑,᱔᱖᱘,᱒᱑᱑ |  | ᱕᱑.᱖% |
| **᱑᱙᱔᱐** | ᱑,᱘᱙᱗,᱔᱑᱔ |  | ᱒᱙.᱒% |
| **᱑᱙᱕᱐** | ᱒,᱗᱗᱑,᱓᱐᱕ |  | ᱔᱖.᱑% |
| **᱑᱙᱖᱐** | ᱔,᱙᱕᱑,᱕᱖᱐ |  | ᱗᱘.᱗% |
| **᱑᱙᱗᱐** | ᱖,᱗᱘᱙,᱔᱔᱓ |  | ᱓᱗.᱑% |
| **᱑᱙᱘᱐** | ᱙,᱗᱔᱖,᱓᱒᱔ |  | ᱔᱓.᱖% |
| **᱑᱙᱙᱐** | ᱑᱒,᱙᱓᱗,᱙᱒᱖ |  | ᱓᱒.᱗% |
| **᱒᱐᱐᱐** | ᱑᱕,᱙᱘᱒,᱓᱗᱘ |  | ᱒᱓.᱕% |
| **᱒᱐᱑᱐** | ᱑᱘,᱘᱐᱑,᱓᱑᱐ |  | ᱑᱗.᱖% |
| **᱒᱐᱒᱐** | ᱒᱑,᱕᱓᱘,᱑᱘᱗ |  | ᱑᱔.᱖% |
| **2023 (est.)** | ᱒᱒,᱖᱑᱐,᱗᱒᱖ |  | ᱒᱐.᱓% |
| Sources: 1910–2020 |

ᱟᱢᱮᱨᱤᱠᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱵᱤᱣᱨᱳ ᱞᱮᱠᱟᱛᱮ ᱑ ᱡᱩᱞᱟᱭ ᱒᱐᱑᱙ ᱦᱤᱞᱚᱜ ᱯᱷᱞᱳᱨᱤᱰᱟ ᱨᱤᱱ ᱦᱚᱲ ᱮᱞ ᱫᱚ ᱒᱑,᱔᱗᱗,᱗᱓᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱛᱟᱭᱚᱢ ᱠᱷᱚᱱ ᱑᱔.᱒᱔% ᱵᱟᱹᱲᱛᱤ ᱟᱠᱟᱱᱟ ᱠᱚ ᱾ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱷᱞᱳᱨᱤᱰᱟ ᱨᱤᱱ ᱦᱚᱲ ᱮᱞ ᱫᱚ ᱑᱘,᱘᱐᱑,᱓᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱑ ᱡᱩᱞᱟᱭ ᱒᱐᱑᱒ ᱥᱟᱞᱮ ᱢᱩᱪᱟᱹᱫ ᱑᱒ ᱪᱟᱸᱫᱚ ᱨᱮ ᱯᱷᱞᱳᱨᱤᱰᱟ ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱗ ᱟᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱩᱛᱱᱟᱹᱣᱚᱜ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱒᱐᱑᱐ ᱥᱮᱨᱢᱟ ᱨᱮ, ᱯᱷᱞᱳᱨᱤᱰᱟ ᱨᱤᱱ ᱦᱚᱲ ᱮᱞ ᱨᱮᱱᱟᱜ ᱛᱟᱞᱢᱟ ᱫᱚ ᱯᱷᱚᱨᱴ ᱢᱤᱰ ᱟᱨ ᱯᱷᱨᱚᱥᱴᱯᱨᱩᱯ ᱛᱟᱞᱟ ᱨᱮ ᱛᱟᱦᱮᱸ ᱠᱟᱱᱟ ᱾ ᱑᱙᱘᱐ ᱟᱨ ᱒᱐᱑᱐ ᱛᱟᱞᱟ ᱨᱮ ᱦᱚᱲ ᱮᱞ ᱨᱮᱱᱟᱜ ᱛᱟᱞᱢᱟ ᱫᱚ ᱠᱚᱢ ᱠᱷᱚᱱ ᱠᱚᱢ ᱕ ᱢᱤᱞ (᱘ ᱠᱤᱞᱚᱢᱤᱴᱚᱨ) ᱥᱟᱢᱟᱝ ᱟᱨ ᱑.᱖ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ ᱦᱮᱡ ᱟᱠᱟᱱᱟ ᱟᱨ ᱑᱙᱖᱐ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱠᱷᱚᱱ ᱯᱳᱞᱠ ᱠᱚᱶᱴᱤ ᱨᱮ ᱢᱮᱱᱟᱜᱼᱟ ᱾ ᱰᱤᱥᱮᱢᱵᱚᱨ ᱒᱐᱑᱔ ᱫᱷᱟᱹᱨᱤᱡ ᱦᱚᱲ ᱮᱞ ᱫᱚ ᱑᱙.᱗ ᱢᱤᱞᱤᱭᱚᱱ ᱠᱷᱚᱱ ᱰᱮᱦᱮᱨ ᱮᱱᱟ ᱠᱚ, ᱡᱟᱦᱟᱸ ᱫᱚ ᱯᱩᱭᱞᱩ ᱫᱷᱟᱣ ᱱᱤᱭᱩ ᱭᱚᱨᱠ ᱯᱚᱱᱚᱛ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱢᱮᱱᱟᱜ ᱠᱚᱣᱟ, ᱯᱷᱞᱳᱨᱤᱰᱟ ᱫᱚ ᱛᱮᱥᱟᱨ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱦᱚᱲ ᱮᱞ ᱟᱜ ᱯᱚᱱᱚᱛ ᱠᱟᱱᱟ ᱾ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱵᱤᱣᱨᱳ ᱨᱮᱱᱟᱜ ᱒᱐᱑᱙ ᱦᱚᱲ ᱮᱞ ᱯᱨᱚᱜᱨᱟᱢ ᱞᱮᱠᱟᱛᱮ ᱯᱷᱞᱳᱨᱤᱰᱟ ᱨᱤᱱ ᱦᱚᱲ ᱮᱞ ᱫᱚ ᱒᱑,᱔᱗᱗,᱗᱓᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱒᱐ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱫᱷᱟᱹᱨᱤᱡ ᱛᱮ ᱱᱚᱸᱰᱮ ᱨᱤᱱ ᱦᱚᱲ ᱮᱞ ᱵᱟᱲᱦᱟᱣ ᱠᱟᱛᱮ ᱒᱑,᱕᱓᱘,᱑᱘᱗ ᱦᱚᱲ ᱠᱚ ᱦᱩᱭ ᱮᱱᱟ ᱾

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* State website
* ᱯᱷᱞᱳᱨᱤᱰᱟ at Curlie

ᱛᱩᱢᱟᱹᱞ ᱦᱩᱲᱟᱹᱜ:`<ref>` tags exist for a group named "lower-alpha", but no corresponding `<references group="lower-alpha"/>` tag was found.